वाईएसआर या तेदेपा के साथ नहीं होगा गठबंधन, हमारे लिए दोनों एक जैसे: भाजपा नेता सुनील देवधर
इसे भी पढ़ें: आंध्र प्रदेश के इस मंदिर में है माँ दुर्गा की स्वयंभू प्रतिमा, जानें इसके पीछे जुड़ी पौराणिक कथा
उल्लेखनीय है कि वर्ष 2018 में आंध्र प्रदेश को विशेष राज्य का दर्जा दिए जाने की मांग पर राष्ट्रीय जनतांत्रिक गठबंधन (राजग) से तेदेपा के अलग होने के बाद वर्ष 2019 में भाजपा के तत्कालीन अध्यक्ष और वर्तमान केंद्रीय गृह मंत्री अमित शाह ने कहा था कि पूर्व मुख्यमंत्री और तेदेपा सुप्रीमो चंद्रबाबू नायडू के लिए राजग के दरवाजे हमेशा के लिए बंद हो गए हैं। हालांकि आंध्र प्रदेश में राजनीतिक सरगर्मी है कि 2024 के लोकसभा चुनाव से पहले आंध्र प्रदेश में भाजपा का जन सेना और तेदेपा के साथ गठबंधन हो सकता है। देवधर ने कहा, ''तेदेपा के साथ गठबंधन की संभावना को खारिज किया जा चुका है...इस बारे में कोई भी फैसला भाजपा संसदीय बोर्ड ही कर सकता है। हमारे बारे में दूसरा कोई दल निर्णय नहीं ले सकता।''
उन्होंने कहा कि जहां तक वाईएस कांग्रेस से गठबंधन की बात है, ''इस बारे में हमारी उनसे कोई सहमति नहीं है...जगनमोहन रेड्डी मुख्यमंत्री हैं इसलिए प्रधानमंत्री मोदी से उनकी मुलाकात होती है। यहां तक कि भगवान कृष्ण ने भी कई अवसरों पर दुर्योधन से मुलाकात की थी''। आंध्र प्रदेश में वर्तमान में भाजपा और अभिनेता से नेता बने पवन कल्याण की पार्टी जन सेना के साथ गठबंधन है।
अन्य न्यूज़